				|

		52012PC0524

			Pasiūlymas EUROPOS PARLAMENTO IR TARYBOS REGLAMENTAS kuriuo panaikinamas Tarybos reglamentas (EB) Nr. 552/97, laikinai Mianmaro Sąjungai neleidžiantis naudotis bendrosiomis tarifo privilegijomis /* COM/2012/0524 final - 2012/0251 (COD) */

			   	AIŠKINAMASIS MEMORANDUMAS
Remiantis bendrosiomis Europos Sąjungos
išorės veiksmų nuostatomis, bendroji lengvatinių muitų
tarifų sistema (toliau – BLS) yra viena Europos Sąjungos bendros
prekybos politikos sričių.
2008 m. liepos 22 d. Tarybos
reglamente (EB) Nr. 732/2008[1]
dėl bendrųjų tarifų lengvatų sistemos taikymo (toliau
– galiojantis BLS reglamentas) nustatyta, kad šiame reglamente numatytos
lengvatinės priemonės visiems arba tam tikriems produktams,
kurių kilmės šalis yra lengvatas gaunanti šalis, gali būti
laikinai panaikintos dėl sunkių ir sistemingų penkiolikoje iš
dvidešimt septynių A priede išvardytų tarptautinių
konvencijų nustatytų principų pažeidimų, remiantis
atitinkamų priežiūros įstaigų išvadomis. Atitinkamos
konvencijos taip pat apima pagrindines darbo teises, pavyzdžiui,
priverstinį darbą.
Tarybos reglamentu (EB) Nr. 552/97[2] laikinai neleista Mianmarui /
Birmai taikyti BLS tarifų, nes šalyje įprastas ir plačiai
paplitęs priverstinis darbas, tai patvirtino Tarptautinė darbo
organizacija (TDO) jos Tyrimo komisijai atlikus specialų tyrimą.
Nuo 2011 m. Mianmaras / Birma
įgyvendina istorinę atvirumo ir reformų programą, ES
Vadovų Taryba tai patvirtino 2012 m. balandžio 23 d. išvadose[3]. Taryba remia „tai, kad
Mianmarui / Birmai kuo greičiau vėl būtų taikoma bendroji
lengvatinių muitų tarifų sistema, kai tik bus įvykdytos
reikiamos sąlygos ir Tarptautinė darbo organizacija atliks
vertinimą“.
2012 m. birželio 13 d.
Tarptautinė darbo konferencija (TDK) panaikino apribojimus, dėl
kurių TDO negalėjo vykdyti techninio bendradarbiavimo su Mianmaro /
Birmos vyriausybe ir teikti jai pagalbos, ir metams sustabdė TDO
prašymą nariams peržiūrėti savo ryšius su Mianmaru / Birma ir
įsitikinti, kad tie ryšiai nesusiję su priverstiniu darbu.
Todėl pažeidimų nebegalima laikyti
„sunkiais ir sistemingais“, taigi reikia vėl nustatyti lengvatinius
muitų tarifus pagal galiojantį BLS reglamentą.
Kadangi galiojančiame BLS reglamente
nėra aiškių nuostatų dėl pakartotinio nustatymo ir
atsižvelgiant į Lisabonos sutarties nuostatas, lengvatiniai muitų
tarifai Mianmarui vėl nustatomi taikant įprastą
teisėkūros procedūrą. Tai vienkartinė procedūra,
kuria siekiama kuo operatyviau reaguoti į iškilusį aiškų poreikį
imtis politinių priemonių. Į naująjį BLS
reglamentą, kuris bus pradėtas taikyti tik 2014 m. sausio
1 d., jau įtrauktos nuostatos dėl pakartotinio nustatymo.
Papildomų biudžeto išlaidų dėl
siūlomo reglamento nesusidaro, jį taikant bus prarasta tik labai maža
iš muitų gaunamų pajamų dalis. Apskaičiuota, kad Mianmarui
/ Birmai vėl nustačius lengvatinį muitų tarifą,
faktiškai būtų netekta mažiau negu 5 mln. EUR iš muitų
gaunamų pajamų, kaip paaiškinta pridėtoje suvestinėje, nes
šalyje esama struktūrinio gamybos trūkumo ir riboti prekybos
pajėgumai.
2012/0251 (COD)
Pasiūlymas
EUROPOS PARLAMENTO IR TARYBOS REGLAMENTAS

kuriuo panaikinamas Tarybos reglamentas (EB)
Nr. 552/97, laikinai Mianmaro Sąjungai neleidžiantis naudotis
bendrosiomis tarifo privilegijomis
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo, ypač į jos 207 straipsnį,
atsižvelgdami į Europos Komisijos
pasiūlymą,
perdavus teisėkūros procedūra
priimamo akto projektą nacionaliniams parlamentams,
laikydamiesi įprastos
teisėkūros procedūros,
kadangi:
(1)       Reglamento (EB)
Nr. 552/97[4]
su pakeitimais, padarytais Reglamento (EB) Nr. 732/2008 dėl
bendrųjų tarifų lengvatų sistemos taikymo nuo 2009 m.
sausio 1 d.[5]
28 straipsnio 1 dalimi, 1 straipsnyje nustatyta, kad Mianmaro / Birmos
teisė į lengvatinį muitų tarifą, suteikta Reglamentu
(EB) Nr. 732/2008, laikinai atimama;
(2)       Reglamento (EB)
Nr. 732/2008 15 straipsnio 1 dalies a punkte nustatyta, kad šiame
reglamente numatytos lengvatinės priemonės visiems arba tam tikriems
produktams, kurių kilmės šalis yra lengvatas gaunanti šalis, gali
būti laikinai panaikintos dėl sunkių ir sistemingų III
priedo A dalyje išvardytose konvencijose nustatytų principų
pažeidimų, remiantis atitinkamų priežiūros įstaigų
išvadomis;
(3)       į Reglamento (EB)
Nr. 732/2008 III priedo A dalį įtraukta Tarptautinės darbo
organizacijos (TDO) 1930 m. konvencija Nr. 29 dėl priverstinio
ar privalomojo darbo;
(4)       Reglamento (EB)
Nr. 552/97 su pakeitimais, padarytais Reglamento (EB) Nr. 732/2008 28
straipsnio 2 dalimi, 2 straipsnyje nustatyta, kad Reglamento (EB)
Nr. 552/97 taikymas nutraukiamas atsižvelgiant į Komisijos
ataskaitą dėl priverstinio darbo Mianmare / Birmoje, iš kurios
matyti, kad Reglamento (EB) Nr. 732/2008 15 straipsnio 1 dalies a punkte
nurodyta praktika nebetaikoma;
(5)       2012 m. birželio
13 d. Tarptautinė darbo konferencija (TDK) priėmė
Rezoliuciją dėl priemonių, taikomų Mianmarui pagal TDO
įstatų 33 straipsnį (toliau – TDK rezoliucija). Atsižvelgdama
į Standartų taikymo komiteto 2012 m. birželio 4 d. išvadas
ir manydama, kad toliau taikant nustatytas priemones tai nepadėtų
siekti norimo rezultato, TDK nusprendė panaikinti apribojimus, dėl
kurių TDO negalėjo vykdyti techninio bendradarbiavimo su Mianmaro /
Birmos vyriausybe ir teikti jai pagalbos. Be to, TDK metams sustabdė TDO
prašymą nariams peržiūrėti savo ryšius su Mianmaru / Birma ir
įsitikinti, kad tie ryšiai nesusiję su priverstiniu darbu;
(6)       2012 m.
............ d. Komisija patvirtino ataskaitą dėl priverstinio
darbo Mianmare / Birmoje ir joje pateikė savo išvadas (toliau –
ataskaita). Ataskaitoje daroma išvada, kad Mianmarui / Birmai padarius
pažangą siekiant laikytis TDO rekomendacijų – tai pripažino
kompetentingos TDO stebėsenos institucijos – TDO konvencijoje Nr. 29
nustatytų principų pažeidimai gali būti nebelaikomi „sunkiais ir
sistemingais‘, ir rekomenduojama Mianmarui / Birmai vėl nustatyti
bendruosius lengvatinius muitų tarifus;
(7)       todėl, atsižvelgiant
į šias išvadas ir vadovaujantis Reglamento (EB) Nr. 552/97 2
straipsniu, nuo TDK rezoliucijos priėmimo dienos reikėtų
panaikinti laikiną draudimą Mianmarui / Birmai taikyti lengvatinius
muitų tarifus, nustatytus Reglamentu (EB) Nr. 732/2008;
(8)       Komisija turėtų
toliau stebėti su priverstiniu darbu susijusią padėtį
Mianmare / Birmoje ir nustatyta tvarka, įskaitant prireikus draudimo
atnaujinimą, reaguoti į pokyčius,
PRIĖMĖ ŠĮ
REGLAMENTĄ:
1 straipsnis
Tarybos Reglamentas (EB) Nr. 552/97
panaikinamas.
2 straipsnis
1.           Šis reglamentas
įsigalioja dvidešimtąją dieną po jo paskelbimo Europos
Sąjungos oficialiajame leidinyje.
2.           Jis taikomas nuo 2012 m.
birželio 13 d.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje Priimta Briuselyje
Parlamento vardu                                         Tarybos
vardu
Pirmininkas                                                   Pirmininkas
FINANSINĖ TEISĖS AKTO
PASIŪLYMO, KURIO POVEIKIS BIUDŽETUI SUSIJĘS TIK SU ĮPLAUKOMIS,
PAŽYMA
1.           PASIŪLYMO PAVADINIMAS
Europos Parlamento ir Tarybos reglamentas,
kuriuo panaikinamas Tarybos reglamentas (EB) Nr. 552/97, laikinai
Mianmaro Sąjungai neleidžiantis naudotis bendrosiomis tarifo
privilegijomis.
2.           BIUDŽETO EILUTĖS
Skyrius ir straipsnis: 12 skyrius,
120 straipsnis.
Atitinkamų metų biudžete numatyta
suma: 19 171 200 000 EUR (2012 m. B);
18 631 800 000 EUR (2013 m. BP).
3.           FINANSINIS POVEIKIS
x        Pasiūlymas neturi finansinio poveikio išlaidoms, bet turi
tokį finansinį poveikį įplaukoms:
(mln. EUR, dešimtųjų tikslumu)
 Biudžeto eilutė || Pajamos[6]   || 6,5 mėnesių laikotarpis, prasidedantis 2012 06 13 || 12 mėn. laikotarpis (2013 m.)
 120 straipsnis   || Poveikis nuosaviems ištekliams || -7,3 || -14,1
Pastaba. Tai
didžiausias galimas poveikio įvertis. Atsižvelgiant į
struktūrinius apribojimus, dėl kurių ribojamas eksporto lygis ir
lengvatinių tarifų taikymas, faktiškai būti prarasta mažiau negu
5 mln. EUR.
4.           KOVOS SU SUKČIAVIMU PRIEMONĖS
…
5.           KITOS PASTABOS
Potencialus importo iš Mianmaro / Birmos,
kuriam taikoma BLS, kiekis 2001 m. ir negautos pajamos BLS vėl
pradėjus taikyti (*1 000 EUR).
 BLS Prekybos skyrius || Importas, kuriam taikoma BLS || Pajamos taikant DPS[7] tarifą (A)   || Pajamos taikant VIG priemonę[8] (B)   || Pajamos, kurių netenkama (A-B)
 S-01b || 14 283,1 || 1 174,1 || - || 1 174,1
 S-02a || 0,3 || 0,0 || - || 0,0
 S-02b || 10 570,8 || 3,4 || - || 3,4
 S-02c || 24,6 || 0,0 || - || 0,0
 S-02d || 3 500,6 || 0,1 || - || 0,1
 S-03 || 0,1 || 0,0 || - || 0,0
 S-04a || 2,9 || 0,4 || - || 0,4
 S-04b || 14,1 || - || - || -
 S-06b || 0,6 || 0,0 || - || 0,0
 S-07a || 131,2 || 8,5 || - || 8,5
 S-08a || 10,6 || 0,6 || - || 0,6
 S-08b || 9,5 || 0,3 || - || 0,3
 S-09a || 17,5 || 0,0 || - || 0,0
 S-09b || 823,4 || 30,6 || - || 30,6
 S-10 || 4,0 || - || - || -
 S-11a || 4,0 || 0,3 || - || 0,3
 S-11b || 132 516,6 || 15 496,5 || - || 15 496,5
 S-12a || 3 962,8 || 380,7 || - || 380,7
 S-12b || 22,7 || 0,9 || - || 0,9
 S-13 || 34,4 || 0,8 || - || 0,8
 S-14 || 131,1 || 0,0 || - || 0,0
 S-15a || 0,1 || 0,0 || - || 0,0
 S-15b || 227,9 || 6,0 || - || 6,0
 S-16 || 566,4 || 7,7 || - || 7,7
 S-17b || 143,8 || 3,9 || - || 3,9
 S-18 || 1,9 || 0,1 || - || 0,1
 S-20 || 300,4 || 12,1 || - || 12,1
 S-21 || 11.0 || - || - || -
 Iš viso || 167 316,3 || 17 127,1 || - || 17 127,1
Pajamos, kurių netenkama,
apskaičiuojamos taip:
(Apskaičiuota bendra didžiausio palankumo
statuso muitų norma, taikoma importuojamoms prekėms) ir
(apskaičiuotas bendras lengvatinis muitų tarifas, taikomas
lengvatinės prekybos atveju).
Apytiksliai apskaičiuota (pagal
2011 m. prekybos srautus ir surinktus muitus) pajamų suma, kurios
netenkama Mianmaro / Birmos atveju, kasmet pridedant 5 proc.
(* 1 000 EUR):
 Metai || 2011 || 2012 || 2013 || 2014 || 2015
 Bendra importo vertė || 167 316,3 || 175 682,1 || 184 466,3 || 193 689,6 || 203 374,0
 Didžiausia importo, kuria taikomi lengvatiniai muito tarifai, suma || nėra duomenų || 95 161,1 || 184 466,3 || 193 689,6 || 203 374,0
 Pajamos, kurių netenkama (atskaičiuos 25 proc. surinkimo išlaidų) || nėra duomenų || 7 305,8 || 14 162,0 || 14 870,1 || 15 613,6
Pastaba. Tai
didžiausias galimas poveikio įvertis. Atsižvelgiant į
struktūrinius apribojimus, dėl kurių ribojamas eksporto lygis ir
lengvatinių tarifų taikymas, faktiškai būti prarasta mažiau negu
5 mln. EUR.
[1]               2008 m. liepos 22 d. Tarybos reglamentas (EB)
Nr. 732/2008 dėl bendrųjų tarifų lengvatų
sistemos taikymo nuo 2009 m. sausio 1 d. iki 2011 m. gruodžio
31 d., iš dalies keičiantis Reglamentus (EB) Nr. 552/97,
Nr. 1933/2006 ir Komisijos reglamentus (EB) Nr. 1100/2006 ir
Nr. 964/2007 (OL L 211, 2008 8 6, p. 1).
[2]               OL L 85, 1997 3 27, p. 8
[3]               9008/12, MCL/aa.
[4]               OL L 085, 1997 3 27, p. 8.
[5]               OL L 211, 2008 8 6, p. 1.
[6]               Tradiciniai nuosavi ištekliai (žemės ūkio
mokesčiai, cukraus mokesčiai, muitai) turi būti nurodomi
grynosiomis sumomis, t. y. iš bendros sumos atskaičius 25 %
surinkimo išlaidų.
[7]               Didžiausio palankumo statusas.
[8]               Specialioji priemonė mažiausiai
išsivysčiusioms šalims.


               EUROPOS KOMISIJA
            Briuselis, 2016 04 20
            COM(2016) 236 final
            2016/0125(COD)
            Pasiūlymas
            EUROPOS PARLAMENTO IR TARYBOS REGLAMENTAS
            kuriuo iš dalies keičiamas Reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorės sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus
            (Ukraina)

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               2008 m. spalio mėn. pradėtas ES ir Ukrainos dialogas dėl vizų režimo liberalizavimo. 2010 m. lapkričio mėn. Europos Komisija Ukrainos vyriausybei pristatė vizų režimo liberalizavimo veiksmų planą (VRLVP). Komisija įsipareigojo užtikrinti, kad, kai tik Ukrainos vyriausybė užtikrins visų VRLVP nustatytų kriterijų įgyvendinimą, biometrinius pasus turintys Ukrainos piliečiai į Europos Sąjungą trumpalaikiam buvimui galėtų atvykti be vizų.

               Prieš pradėdamos dialogą dėl vizų režimo liberalizavimo ES ir Ukraina sudarė susitarimą dėl vizų režimo supaprastinimo ir readmisijos susitarimą, kurie įsigaliojo 2008 m. sausio 1 d. Iš dalies pakeistas susitarimas dėl vizų režimo supaprastinimo įsigaliojo 2013 m. liepos 1 d. Visapusiškas ir veiksmingas šių susitarimų įgyvendinimas buvo išankstinė dialogo dėl vizų pradėjimo ir tęsimo sąlyga.

               VRLVP sudaro keturi skyriai: dokumentų, įskaitant biometrinius duomenis, saugumas (I skyrius); migracija ir integruotas sienų valdymas, įskaitant prieglobstį (II skyrius); viešoji tvarka ir visuomenės saugumas (III skyrius) ir išorės santykiai ir pagrindinės teisės (IV skyrius). Keturiuose VRLVP skyriuose pagal susijusius techninius klausimus nustatyti tikslūs kriterijai, kurie turi būti įgyvendinami siekiant priimti teisės aktus ir sukurti politinę bei institucinę sistemą (1 etapas) ir užtikrinti veiksmingą ir ilgalaikį įgyvendinimą (2 etapas).

               Prasidėjus ES ir Ukrainos dialogui dėl vizų režimo liberalizavimo Komisija reguliariai informavo Europos Parlamentą ir Tarybą apie Ukrainos pažangą laikantis keturiuose VRLVP skyriuose nustatytų pirmojo ir antrojo etapo kriterijų. Pažanga buvo vertinama remiantis patikrinimais vietoje, kuriuos atliko ES valstybių narių ekspertai, ir Ukrainos pateikta išsamia informacija.

               2011 m. rugsėjo 16 d. Komisija patvirtino pirmąją Ukrainos pažangos įgyvendinant VRLVP ataskaitą
                  1
               , ir pateikė keletą rekomendacijų dėl pirmojo etapo (teisėkūros ir planavimo) užbaigimo. Antrąją pažangos ataskaitą
                  2
                Komisija paskelbė 2012 m. vasario 9 d., trečiąją
                  3
                – 2013 m. lapkričio 15 d. 2014 m. gegužės 27 d. Komisijai paskelbus ketvirtąją ataskaitą
                  4
               , kurią Taryba patvirtino 2014 m. birželio 23 d., Ukraina oficialiai pradėjo antrąjį VRLVP įgyvendinimo etapą, kuriuo vertinta, ar užtikrinamas ilgalaikis teisėkūros ir politikos priemonių įgyvendinimas.

               2015 m. gegužės 8 d. Komisija priėmė penktąją Ukrainos pažangos įgyvendinant VRLVP ataskaitą
                  5
               . Joje teigiama, kad Ukrainos valdžios institucijos antrajame VRLVP įgyvendinimo etape padarė pastebimą pažangą. Remdamasi VRLVP nustatyta metodika Komisija surengė vertinimus vietose, kuriuos atliko ES valstybių narių ekspertai. Prie ataskaitos pridėtas būsimo vizų režimo liberalizavimo Ukrainos piliečiams, vykstantiems į ES, galimo poveikio migracijai ir saugumui vertinimas.

               2015 m. gruodžio 18 d. priimtoje paskutinėje šeštojoje pažangos ataskaitoje
                  6
                Komisija nurodė, kad Ukraina padarė būtiną pažangą ir įgyvendino visas reikiamas reformas, kad užtikrintų veiksmingą ir ilgalaikį likusių kriterijų įgyvendinimą.

               Remdamasi šiuo vertinimu ir atsižvelgdama į išvadas, gautas nuolat stebint ir rengiant ataskaitas nuo ES ir Ukrainos dialogo dėl vizų režimo liberalizavimo pradžios, Komisija patvirtino, kad Ukraina įgyvendino visus VRLVP antro etapo keturių skyrių kriterijus, ir nurodė, kad 2016 m. pradžioje pateiks teisės akto pasiūlymą iš dalies keisti Reglamentą (EB) Nr. 539/2001, kad Ukraina būtų perkelta į šalių, kurių piliečiams netaikomas reikalavimas turėti vizą, sąrašą (II priedą).

               Be to, po šeštosios ataskaitos priėmimo Komisija atsižvelgė į Ukrainos valdžios institucijų pažangą, padarytą įgyvendinant reformas pagal VRLVP. Nacionalinis kovos su korupcija biuras veikia ir jis pradėjo vykdyti darbus kartu su specializuota kovos su korupcija prokuratūra. Sėkmingai priėmus turto susigrąžinimo teisės aktus ir Prokuratūros įstatymo pakeitimus, susijusius su specializuota kovos su korupcija prokuratūra (2016 m. vasario 18 d.), taip pat Įstatymą dėl elektroninių turto deklaracijų (2016 m. kovo 15 d.), 2016 m. kovo mėn. viduryje padaryta tolesnė pažanga paskiriant du papildomus narius į Nacionalinės korupcijos prevencijos agentūros valdybą ir taip sudarytos sąlygos valdybai siekti kvorumo. Kovo 28 d. išrinktas Agentūros vadovas, o kovo 30 d. Agentūra įregistruota kaip juridinis asmuo. Ukrainos valdžios institucijos iš 2016 m. valstybės biudžeto taip pat skyrė finansinių išteklių, kad tinkamai veiktų institucinė kovos su korupcija sistema, įskaitant nacionalinį kovos su korupcija biurą.

               Be VRLVP įgyvendinimo pažangos ataskaitų rengimo, Komisija nuolat stebėjo, kaip įgyvendinami susitarimas dėl vizų režimo supaprastinimo ir readmisijos susitarimas, visų pirma pasitelkdama šiais dviem susitarimais įsteigtus jungtinius komitetus. Paskutinis Jungtinio vizų režimo supaprastinimo komiteto posėdis surengtas 2015 m. balandžio 23 d., o Jungtinis readmisijos komitetas paskutinį kartą posėdžiavo 2014 m. gegužės 6 d. Tuomet Komisija pripažino, kad susitarimai įgyvendinami tinkamai.

               •Derėjimas su galiojančiomis šios politikos srities nuostatomis ir kitomis Sąjungos politikos sritimis

               Tarybos reglamente (EB) Nr. 539/2001
                  7
                pateikti trečiųjų šalių, kurių piliečiai, kirsdami valstybių narių išorės sienas, privalo turėti vizą, ir trečiųjų šalių, kurių piliečiams toks reikalavimas netaikomas, sąrašai. Reglamentą (EB) Nr. 539/2001 taiko visos valstybės narės, išskyrus Airiją ir Jungtinę Karalystę, taip pat Islandija, Lichtenšteinas, Norvegija ir Šveicarija. Šis reglamentas yra dalis ES bendros vizų politikos, susijusios su trumpalaikiu buvimu ne ilgiau kaip 90 dienų per bet kurį 180 dienų laikotarpį.

               Ukraina šiuo metu įtraukta į Reglamento (EB) Nr. 539/2001 I priedo sąrašą, t. y. šalių, kurių piliečiai, vykstantys į ES valstybių narių teritoriją, privalo turėti vizą, sąrašą.

               Reglamentas (EB) Nr. 539/2001 paskutinį kartą iš dalies pakeistas Reglamentu (ES) Nr. 259/2014
                  8
               , kai Moldova, sėkmingai įgyvendinusi VRLVP, buvo perkelta į šalių, kurių piliečiams netaikomas reikalavimas turėti vizą, sąrašą, ir Reglamentu (ES) Nr. 509/2014
                  9
               , kai peržiūrėjus šalių, kurių piliečiams taikomas reikalavimas turėti vizą, sąrašą penkioms Karibų
                  10
                ir vienuolikai Ramiojo vandenyno
                  11
                šalių ir Kolumbijai, Peru ir Jungtiniams Arabų Emyratams panaikintas vizų reikalavimas, su sąlyga, kad bus sudaryti ES ir šių trečiųjų šalių susitarimai dėl bevizio režimo.

               Kriterijai, kuriais turėtų būti remiamasi kiekvienu atveju atskirai nustatant trečiąją šalį, kurios piliečiams taikomas arba netaikomas reikalavimas turėti vizą, apibrėžti Reglamento (EB) Nr. 539/2001 1 straipsnyje (nustatyti Reglamentu (ES) Nr. 509/2014). Šie kriterijai susiję su: „neteisėta imigracija, viešąja tvarka ir saugumu, ekonomine nauda, visų pirma turizmu ir užsienio prekyba, taip pat su Sąjungos užsienio ryšiais su atitinkamomis trečiosiomis šalimis, ypač atsižvelgiant į žmogaus teises ir pagrindines laisves, taip pat į poveikį regionų suderinamumui ir abipusiškumui“
                  12
               . Ypatingą dėmesį reikėtų skirti atitinkamų trečiųjų šalių išduotų kelionės dokumentų saugumui.

               Priežasties nustatyti bevizio režimo susitarimo su ES sudarymo sąlygą, kad Ukrainos piliečiams nebūtų taikomas reikalavimas turėti vizą, nėra, nes Ukraina visiems ES piliečiams jau panaikino reikalavimą turėti vizą trumpalaikio buvimo ne ilgiau kaip vienus metus atveju. Jeigu šis sprendimas būtų atšauktas arba jeigu beviziu režimu būtų piktnaudžiaujama, Reglamentu (EB) Nr. 539/2001 nustatyti abipusiškumo ir vizos reikalavimo netaikymo sustabdymo mechanizmai būtų pakankamos taisomosios priemonės.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Kadangi pasiūlymu iš dalies keičiama ES bendra vizų politika, pasiūlymo teisinis pagrindas yra Sutarties dėl Europos Sąjungos veikimo (SESV) 77 straipsnio 2 dalies a punktas. Siūlomu reglamentu plėtojamas Šengeno acquis.

                •Subsidiarumo principas

                  Kadangi Reglamentas (EB) Nr. 539/2001 yra ES teisės aktas, jis gali būti iš dalies pakeistas tik lygiaverčiu teisės aktu. Valstybės narės negali veikti atskirai.

               •Proporcingumo principas

                  Žr. pirmesnį punktą – kitų galimybių pasiekti politikos tikslą nėra.

               •Priemonės pasirinkimas

                  Žr. pirmiau.

               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Ex-post vertinimas ir (arba) galiojančių teisės aktų tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Tarybos Rytų Europos ir Vidurinės Azijos darbo grupėje (COEST) rengtos reguliarios diskusijos su valstybėmis narėmis, o Europos Parlamente – keli pristatymai vizų režimo liberalizavimo proceso tema.

               •Tiriamųjų duomenų rinkimas ir naudojimas

               Komisija surinko išsamių duomenų, susijusių su visais VRLVP kriterijais, kuriuos įgyvendino Ukraina. Prie paskutinės Komisijos priimtos Ukrainos pažangos ataskaitos pridėtas Komisijos tarnybų darbinis dokumentas
                  13
               , kuriame pateikta išsamesnės pagrindinės informacijos apie kiekvieno kriterijaus įgyvendinimą.

               •Poveikio vertinimas

                  Tarnybų darbinio dokumento priede Komisija, remdamasi atitinkamų ES agentūrų ir suinteresuotųjų šalių pastebėjimais, pateikė faktų analizę ir statistiniais duomenimis grindžiamą informaciją, susijusią su vizų režimo liberalizavimo Ukrainos piliečiams, vykstantiems į ES, galimu poveikiu migracijai ir saugumui. Tolesnis poveikio vertinimas nebūtinas.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Pasiūlymas neigiamo poveikio pagrindinių teisių apsaugai neturi.

               4.POVEIKIS BIUDŽETUI

                  netaikoma

               5.KITI ASPEKTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Iš dalies pakeistą Reglamentą valstybės narės nedelsdamos tiesiogiai taikys nuo įsigaliojimo dienos. Įgyvendinimo planas nebūtinas.

                  Pasinaudodama esamomis asociacijos struktūromis, palaikydama dialogą ir, jei būtina, taikydama ad hoc stebėjimo mechanizmus, Komisija toliau aktyviai stebės, kaip Ukraina užtikrina ilgalaikį visų keturiuose VRLVP skyriuose nustatytų kriterijų įgyvendinimą.

               •Aiškinamieji dokumentai (direktyvoms)

                  Netaikoma.

               •Išsamus konkrečių pasiūlymo nuostatų paaiškinimas

                  Reglamentas (EB) Nr. 539/2001 bus iš dalies pakeistas Ukrainą perkeliant iš I priedo (šalių, kurių piliečiams taikomas reikalavimas turėti vizą, sąrašo) į II priedą (šalių, kurių piliečiams netaikomas reikalavimas turėti vizą, sąrašo). Bus įtraukta išnaša, kurioje nurodoma, kad bevizis režimas taikomas tik biometrinių pasų, išduotų laikantis Tarptautinės civilinės aviacijos organizacijos (TCAO) standartų, turėtojams.

               2016/0125 (COD)

               Pasiūlymas

               EUROPOS PARLAMENTO IR TARYBOS REGLAMENTAS

               kuriuo iš dalies keičiamas Reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorės sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus

               (Ukraina)

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo, ypač į jos 77 straipsnio 2 dalies a punktą,

               atsižvelgdami į Europos Komisijos pasiūlymą,

               teisėkūros procedūra priimamo akto projektą perdavus nacionaliniams parlamentams,

               laikydamiesi įprastos teisėkūros procedūros,

               kadangi:

               (1)Tarybos reglamente (EB) Nr. 539/2001
                  14
                pateikti trečiųjų šalių, kurių piliečiai, kirsdami valstybių narių išorės sienas, privalo turėti vizą, ir trečiųjų šalių, kurių piliečiams toks reikalavimas netaikomas, sąrašai. I ir II prieduose pateikiamų trečiųjų šalių sąrašų sudėtis ir dabar, ir vėliau turėtų atitikti šiame reglamente nustatytus kriterijus. Nuorodos į trečiąsias šalis, kurių padėtis, susijusi su tais kriterijais, pasikeitė, turėtų būti atitinkamai perkeltos iš vieno priedo į kitą;

               (2)laikomasi nuomonės, kad Ukraina tenkina visus Vizų režimo liberalizavimo veiksmų plane, kuris Ukrainos vyriausybei pateiktas 2010 m. lapkričio mėn., nustatytus kriterijus, todėl ji tenkina sąlygas, kad jos piliečiams, vykstantiems į ES valstybių narių teritoriją, būtų panaikintas reikalavimas turėti vizą;

               (3)todėl Ukraina turėtų būti perkelta iš Reglamento (EB) Nr. 539/2001 I priedo į II priedą. Bevizis režimas turėtų būti taikomas tik biometrinių pasų, išduotų laikantis Tarptautinės civilinės aviacijos organizacijos (TCAO) standartų, turėtojams;

               (4)šis reglamentas yra Šengeno acquis nuostatų, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB
                  15
               , plėtojimas. Todėl Jungtinė Karalystė nedalyvauja priimant šį reglamentą ir jis nėra jai privalomas ar taikomas;

               (5)šis reglamentas yra Šengeno acquis nuostatų, kurias įgyvendinant Airija nedalyvauja pagal Tarybos sprendimą 2002/192/EB
                  16
               , plėtojimas. Todėl Airija nedalyvauja priimant šį reglamentą ir jis nėra jai privalomas ar taikomas;

               (6)Islandijos ir Norvegijos atžvilgiu šiuo reglamentu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis, patenkančios į Tarybos sprendimo 1999/437/EB
                  17
                1 straipsnio B punkte nurodytą sritį;

               (7)Šveicarijos atžvilgiu šiuo reglamentu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis, patenkančios į Sprendimo 1999/437/EB 1 straipsnio B punkte nurodytą sritį, minėtą sprendimą taikant kartu su Tarybos sprendimo 2008/146/EB
                  18
                3 straipsniu;

               (8)Lichtenšteino atžvilgiu šiuo reglamentu plėtojamos Šengeno acquis nuostatos, kaip apibrėžta protokole, pasirašytame Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis, kurios patenka į Sprendimo 1999/437/EB 1 straipsnio B punkte nurodytą sritį, minėtą sprendimą taikant kartu su Tarybos sprendimo 2011/350/ES
                  19
                3 straipsniu,

               PRIĖMĖ ŠĮ REGLAMENTĄ:

               1 straipsnis

               Reglamentas (EB) Nr. 539/2001 iš dalies keičiamas taip:

               a)I priedo I dalyje (VALSTYBĖS) nuoroda į Ukrainą išbraukiama;

               b)II priedo 1 dalyje (VALSTYBĖS) įterpiama ši nuoroda:

               „Ukraina*

               ______________

               *
                     Bevizis režimas taikomas tik biometrinių pasų, išduotų laikantis Tarptautinės civilinės aviacijos organizacijos (TCAO) standartų, turėtojams.“

               2 straipsnis

               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

               Šis reglamentas pagal Sutartis privalomas visas ir tiesiogiai taikomas valstybėse narėse.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)
                  SEC(2011) 1076 final.

                     (2)
                  SWD(2012) 10 final.

                     (3)
                  COM(2013) 809 final.

                     (4)
                  COM(2014) 336 final.

                     (5)
                  COM(2015) 200 final.

                     (6)
                  COM(2015) 905 final.

                     (7)
                  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus, OL L 81, 2001 3 21, p. 1.

                     (8)
                  2014 m. balandžio 3 d. Europos Parlamento ir Tarybos reglamentas (ES) Nr. 259/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus, OL L 105, 2014 4 8, p. 9.

                     (9)
                  2014 m. gegužės 15 d. Europos Parlamento ir Tarybos reglamentas (ES) Nr. 509/2014, kuriuo iš dalies keičiamas Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus, OL L 149, 2014 5 20, p. 67.

                     (10)
                  Dominika, Grenada, Sent Lusija, Sent Vinsentas ir Grenadinai, Trinidadas ir Tobagas.

                     (11)
                  Kiribatis, Maršalo Salos, Mikronezija, Nauru, Palau, Samoa, Saliamono Salos, Rytų Timoras, Tonga, Tuvalu, Vanuatu.

                     (12)
                  2001 m. kovo 15 d. Tarybos reglamento (EB) Nr. 539/2001, nustatančio trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašą, 1 straipsnis.

                     (13)
                  Komisijos tarnybų darbinis dokumentas SWD(2015) 705 final, 2015 12 18.

                     (14)
                  2001 m. kovo 15 d. Tarybos reglamentas (EB) Nr. 539/2001, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus, OL L 81, 2001 3 21, p. 1.

                     (15)
                  2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas, OL L 131, 2000 6 1, p. 43.

                     (16)
                  2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas, OL L 64, 2002 3 7, p. 20.

                     (17)
                  1999 m. gegužės 17 d. Tarybos sprendimas 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis, OL L 176, 1999 7 10, p. 31.

                     (18)
                  2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu, OL L 53, 2008 2 27, p. 1.

                     (19)
                  2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu, OL L 160, 2011 6 18, p. 19.


				|

		52012PC0114

			Pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 130/2006, nustatantis galutinį antidempingo muitą ir laikinojo muito, nustatyto Kinijos Liaudies Respublikos kilmės vyno rūgšties importui, galutinį surinkimą, ir nutraukiamas galutinių priemonių taikymas bendrovei „Hangzhou Bioking Biochemical Engineering Co., Ltd“ /* COM/2012/0114 final - 2012/0053 (NLE) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
 ·      Pasiūlymo pagrindas ir tikslai Šis pasiūlymas susijęs su 2001 m. liepos 23 d. Tarybos reglamento (EB) Nr. 1515/2001 dėl priemonių, kurių gali imtis Bendrija remdamasi PPO ginčų sprendimo tarybos patvirtinta ataskaita antidempingo ir apsaugos nuo subsidijavimo klausimais, taikymu atliekant antidempingo priemonių, taikomų importuojamai Kinijos Liaudies Respublikos kilmės vyno rūgščiai, galiojimo termino peržiūra.
 ·      Bendrosios aplinkybės Šis pasiūlymas teikiamas įgyvendinant Tarybos reglamentą (EB) Nr. 1515/2001 ir yra parengtas remiantis Tarybos reglamento (EB) Nr. 130/2006 peržiūra, atlikta atsižvelgiant į PPO Apeliacinės tarybos pranešimą byloje „Meksika. Jautiena ir ryžiai“[1].
 ·      Pasiūlymo srityje galiojančios nuostatos Šiuo metu galiojančios priemonės – galutinis antidempingo muitas, nustatytas Tarybos reglamentu (EB) Nr. 130/2006 dėl Kinijos Liaudies Respublikos kilmės vyno rūgšties importo (OL L 23, 2006 1 27, p. 1) su paskutiniais pakeitimais, padarytais Tarybos reglamentu (EB) Nr. 150/2008 (OL L 48, 2008 2 22, p. 1).
 ·      Derėjimas su kitomis Sąjungos politikos sritimis ir tikslais Netaikoma.
 2.           KONSULTACIJOS SU SUINTERESUOTOSIOMIS ŠALIMIS IR POVEIKIO VERTINIMAS
 ·      Konsultacijos su suinteresuotosiomis šalimis
 Atliekant tyrimą su tyrimu susijusios suinteresuotosios šalys turėjo galimybę ginti savo interesus.
 ·      Tiriamųjų duomenų rinkimas ir naudojimas
 Nepriklausomo tyrimo neprireikė.
 ·      Poveikio vertinimas Šis pasiūlymas parengtas įgyvendinant Tarybos reglamentą (EB) Nr. 1515/2001. Šiame reglamente bendrasis poveikio vertinimas nenumatytas.
 3.           TEISINIAI PASIŪLYMO ASPEKTAI
 ·      Siūlomų veiksmų santrauka 2011 m. sausio 26 d. pagal Reglamento (EB) Nr. 1515/2001 2 straipsnio 3 dalį Komisija dėl importuojamai Kinijos Liaudies Respublikos kilmės vyno rūgščiai taikomų antidempingo priemonių galiojimo termino peržiūros inicijavo Tarybos reglamento (EB) Nr. 130/2006 peržiūrą. Atliekant peržiūros tyrimą nustatyta, kad atsižvelgiant į PPO Apeliacinės tarybos pranešimą byloje „Meksika. Jautiena ir ryžiai“, toliau taikyti Tarybos reglamentu (EB) Nr. 130/2006 bendrovei „Hangzhou Bioking“ nustatytas priemones nebetikslinga, todėl Tarybos reglamentas (EB) Nr. 130/2006 turėtų būti atitinkamai iš dalies pakeistas. Todėl Tarybai siūloma priimti pridedamą reglamento, kuriuo bendrovė „Hangzhou Bioking“ būtų išbraukta iš Reglamento (ES) Nr. 130/2006 taikymo srities ir kuris turėtų būti paskelbtas Europos Sąjungos oficialiajame leidinyje iki 2012 m. balandžio 24 d., pasiūlymą.
 ·      Teisinis pagrindas 2001 m. liepos 23 d. Tarybos reglamentas (EB) Nr. 1515/2001 dėl priemonių, kurių gali imtis Bendrija remdamasi PPO ginčų sprendimo tarybos patvirtinta ataskaita antidempingo ir apsaugos nuo subsidijavimo klausimais.
 ·      Subsidiarumo principas Pasiūlymas priklauso išimtinei Sąjungos kompetencijai. Todėl subsidiarumo principas netaikomas.
 ·      Proporcingumo principas Pasiūlymas atitinka proporcingumo principą dėl toliau nurodytų priežasčių.
 Atsižvelgiant į veiksmų pobūdį, galimybė taikyti nacionalinį sprendimą nesuteikiama.
 Nuoroda apie Sąjungai, šalių vyriausybėms, regionų ir vietos valdžios institucijoms, ūkinės veiklos vykdytojams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma.
 ·      Pasirinkta priemonė
 Siūloma priemonė – reglamentas.
 Kitos priemonės būtų netinkamos dėl šios priežasties: minėtame pagrindiniame reglamente kitos galimybės nenumatytos.
 4.           POVEIKIS BIUDŽETUI
 Pasiūlymas poveikio Sąjungos biudžetui neturi.
2012/0053 (NLE)
Pasiūlymas
TARYBOS REGLAMENTAS
kuriuo iš dalies keičiamas Reglamentas
(EB) Nr. 130/2006, nustatantis galutinį antidempingo muitą ir
laikinojo muito, nustatyto Kinijos Liaudies Respublikos kilmės vyno
rūgšties importui, galutinį surinkimą, ir nutraukiamas
galutinių priemonių taikymas bendrovei „Hangzhou Bioking Biochemical
Engineering Co., Ltd“
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į 2001 m. liepos
23 d. Tarybos reglamentą (EB) Nr. 1515/2001 dėl
priemonių, kurių gali imtis Bendrija remdamasi PPO ginčų
sprendimo tarybos patvirtinta ataskaita antidempingo ir apsaugos nuo
subsidijavimo klausimais[2], ypač į jo
2 straipsnio 1 dalį,
atsižvelgdama į Europos Komisijos (toliau
– Komisija) pasiūlymą, pateiktą pasikonsultavus su Patariamuoju
komitetu,
kadangi:
A.
PROCEDŪRA
1.           Galiojančios
priemonės
(1)       Reglamentu (EB)
Nr. 130/2006[3] Taryba importuojamai
Kinijos Liaudies Respublikos (toliau – Kinija) kilmės vyno
rūgščiai nustatė galutinį 0–34,9 proc. antidempingo
muitą. Kinijos eksportuojančio gamintojo „Hangzhou Bioking
Biochemical Engineering Co., Ltd.“ (toliau – „Hangzhou Bioking“) gaminamai vyno
rūgščiai buvo nustatytas 0 proc. galutinis antidempingo
mokestis.
2.           „Hangzhou Bioking“
taikomų priemonių ir jų galiojimo termino peržiūra
(2)       Paskelbus pranešimą apie
artėjantį galiojančių antidempingo priemonių galiojimo
terminą[4], 2009 m. spalio
27 d. Komisija gavo prašymą inicijuoti šių priemonių
peržiūrą pagal 2009 m. lapkričio 30 d. Tarybos
reglamento (EB) Nr. 1225/2009 dėl apsaugos nuo importo dempingo kaina
iš Europos bendrijos narėmis nesančių valstybių[5]
(toliau – pagrindinis reglamentas) 11 straipsnio 2 dalį.
(3)       Pasikonsultavusi su Patariamuoju
komitetu ir nustačiusi, kad yra pakankamai įrodymų,
pagrindžiančių priemonių galiojimo termino peržiūros
inicijavimą, 2011 m. sausio 26 d. Komisija Europos
Sąjungos oficialiajame leidinyje[6] paskelbtu
pranešimu (toliau – pranešimas apie inicijavimą) informavo apie
priemonių galiojimo termino peržiūros inicijavimą pagal
pagrindinio reglamento 11 straipsnio 2 dalį.
(4)       Pranešime apie
inicijavimą Komisija taip pat paskelbė inicijuojanti „Hangzhou
Bioking“ taikomų priemonių peržiūrą pagal Reglamento (EB)
Nr. 1515/2001 2 straipsnio 3 dalį, kad būtų padaryti reikiami
Reglamento (EB) Nr. 130/2007 pakeitimai atsižvelgiant į PPO
Apeliacinės tarybos pranešimą „Meksika. Galutinės antidempingo
priemonės jautienai ir ryžiams“[7]. Minėto pranešimo
305 ir 306 punktuose teigiama, kad eksportuojančiam gamintojui, kuris,
kaip nustatoma per pirminį tyrimą, dempingo nevykdė,
galutinė priemonė, nustatyta atlikus tokį tyrimą, neturi
būti taikoma ir kad neturi būti vykdoma su šiuo gamintoju susijusi
administracinio pobūdžio peržiūra ir peržiūra dėl
pasikeitusių aplinkybių.
3.           Naujo tyrimo inicijavimas
(5)       2011 m. liepos 29 d.
Komisija pranešimu Europos Sąjungos oficialiajame leidinyje[8]
paskelbė pagal pagrindinio reglamento 5 straipsnį inicijuojanti
antidempingo tyrimą dėl Kinijos kilmės vyno rūgšties
importo į Sąjungą, kurį atliekant tiriami tik su „Hangzhou
Bioking“ susiję aspektai.
4.           Reglamentu (EB) Nr. 130/2006 nustatytų
galutinių priemonių taikymo bendrovei „Hangzhou Bioking“ nutraukimas
(6)       „Hangzhou Bioking“ neturėtų
būti taikoma Reglamentu (EB) Nr. 130/2006 nustatyta galutinė
antidempingo priemonė siekiant išvengti, kad „Hangzhou Bioking“ tuo
pačiu metu nebūtų taikomi du antidempingo tyrimai,
PRIĖMĖ ŠĮ
REGLAMENTĄ:
1 straipsnis
Reglamentas (EB) Nr. 130/2006 iš dalies
keičiamas taip:
1 straipsnio 2 dalyje pateiktoje
lentelėje su „Hangzhou Bioking Biochemical Engineering Co., Ltd“
susijęs įrašas išbraukiamas, o įrašas „Visos kitos
bendrovės“ pakeičiamas įrašu „Visos kitos bendrovės
(išskyrus „Hangzhou Bioking Biochemical Engineering Co., Ltd“, papildomas TARIC
kodas A687)“.
2 straipsnis
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje,
                                                                       Tarybos
vardu
                                                                       Pirmininkas
[1]               Meksika. Galutinės antidempingo priemonės
jautienai ir ryžiams, Apeliacinės tarybos pranešimas WT/DS295/AB/R, 2005
m. lapkričio 29 d.
[2]               OL L 201, 2001 7 26, p.
10.
[3]               OL L 23, 2006 1 27, p. 1.
[4]               OL C 211, 2010 8 4,
p. 11.
[5]               OL L 343, 2009 12 22, p. 51.
[6]               OL C 24, 2011 1 26, p. 14.
[7]               WT/DS295/AB/R, 2005 m.
lapkričio 29 d.
[8]               OL C 223, 2011 7 29, p. 11.